Il-Girl Guides - Esperjenza Formattiva Fl-4 ta' Frar saret iċ-ċerimonja tal-kxif tal-bust tas-Sur George Camilleri, l-eks Group Scout Leader tal-Marsa. Jien ġejt mistiedna biex naqra l-profil tiegħu. Ħadt gost immens għax b'hekk stajt nagħti ġieħ lil dan ir-raġel li kien ukoll strument biex flimkien ma' oħrajn, fosthom is-Sur Richard Jackson, inkoraġġew lill-mara tas-Sur Jackson biex jitwaqqaf għat-tieni darba l-Group tal-Girl Guides fl-1959. Dejjem kont nammira lill- Iscouts, speċjalment waqt il-parata, u għalhekk kont waħda mill-ewwel membri li dħalt f'dan il-Group. Konna niltaqgħu ġo kamra żgħira fi Sqaq Nru 1, kantuniera ma' Triq Magri. Niftakar il-ftuħ uffiċjali li sar f'Misraħ G. F. Abela. Il-bnadar, kemm ta' Malta kif ukoll tal-Girl Guides, ġew mogħtija lilna minn omm George. Konna numru sabiħ ta' Guides u Brownies. George kien jieħu ħsiebna u jgħallimna d-drill. Jien ġejt mgħallma kifimmexxi Patrol (grupp ta' sebat itfal). Wara ftit snin, Richard tħajjar jgħallimna ndoqqu. Kellna wkoll min idoqq il-katuba. Sfortunatament il-marċ 'Shamrock' miktub mis-Sur Jackson qatt ma ndaqq fil-pubbliku għax dak iż- żmien ried ikollna l-permess mill-Island Commissioner u dan flimkien mal-Kunsill ma qablux. Għal raġunijiet personali, Carmen Jackson kellha tħalli l-Group u jien, għalkemm kien għad għandi sittax il- sena, kelli nieħu ħsiebu biex ma jisfaxxax. Hawn kien il-perjodu fejn sibt l-għajnuna tas-Sur Camilleri li kien jinkoraġġini u jieħu ħsieb il-Group minn wara l-kwinti. Niftakar l-ewwel darba li morna Camping. L-Iscouts kienu sellfuna t-tined u għallmuna kif intellgħuhom u nniżżluhom. Kienu jiġu xi membri mill-kbar u jgħallmuna l-għoqiedi u kif nibnu n-nar. Konna morna għal din l-esperjenza f'għalqa taħt il-knisja ta' Sant' Anna f'Wied il-Għajn. L-Iscouts kienu kkampjati fl-għalqa ta' Grejbel. Billejl kelli moħħi mistrieħ għax George ħaseb fina u kienu jinkludu lilna fir-ronda ta' billejl. Wara xi snin kienet ġiet toqgħod il-Marsa s-Sinjura Parroċċa Trinità Qaddisa - Marsa Tereża Ellul. Din interessat ruħha fil-Girl Guides u wara li introduċejtha mal-Commissioners u ħadet it-taħriġ meħtieġ ġiet maħtura bħala l-Captain, kariga li Ilum tissejjaħ Guider. Jien ħadt ir-ruħ, bejn li kont għadni qed nistudja għall-O' Levels u bejn li kont għadni taħt l-età biex inġorr dik ir-responsabbiltà. Tajjeb ngħid li dejjem kellna Direttur Spiritwali u għal xi żmien is-Sur Toni Barbara, eks membru tal-Mużew li kien iżur l-Iscouts, kien jiġi u jagħtina wkoll tagħlim spiritwali. Wasal iż-żmien li anki s-Sinjura Ellul kellha tħallina għax riedet tingħaqad ma' żewġha l-Ingilterra peress li hu kien PO fin-Navv. Fl-istess waqt jien kelli nieħu ħsieb ukoll il-Brownies għax is-Sinjura Theuma telqet ukoll. Hawnhekk erġajt sibt is-sapport ta' George. Li kieku ma kienx hu kont naqta' qalbi. Hu dejjem bid- daħka u jien kont nobdi minnu. Għalija kien qisu ħija l-kbir. Bis-saħħa tiegħu jien immaturajt u kont nieħu ħsieb it-tfal daqslikieku kienu wliedi. Il-Moviment tani opportunitajiet tad-deheb. Ta' tmintax-il sena għamilt l-ewwel safra tiegħi f'Wales fejn iltqajt ma' Ladv Baden Powell. Kienet xita qliell Sejħitli u qaltli, 'Hello vou Malteser, whv didn't vou get some sunshine with voui' Ladv Baden kienet midħla ta' Malta u erġajt iltqajt magħha fil-Palazz tal-President f'għeluq ta' xi anniversarju (ma niftakarx eżatt liema kien). Bis-saħħa tal-Moviment attendejt taħriġ speċjalizzat f'Fox Lease Training Centre fl-Ingilterra, żort Brownsea Island fejn kien sar l-ewwel Kamp tal-Iscouts minn Lord B. P. u mort Cheltenham, Ċipru, Broneiron u Edith Macv College ġol-Amerka, dejjem biex nirrappreżenta lil pajjiżi. Ksibt tagħlim enormi u tħallatt ma' nies ta' kull ġens. Fl-1977, flimkien ma' grupp ta' Scouts, tellajt xi Girl Guides għal Camping ġo Kirchberg fil-Ġermanja. Esperjenza li ma ninsa qattl Minn Patrol Leader tlajt it-taraġ waħda waħda. Matul dawn is-sitta u tletin sena tajt imħabbti u ħilti lil dan il-Moviment imma l-Moviment tani aktar għax għamel minni mara ta' ħila. Ħasra li kelli nieqaf minħabba li waqt li kont qed inħarreġ il-Group taż-Żejtun biex jikseb il-liċenzja għall- Camping, tlift lil missieri ħabta u sabta. Għal xi żmien ma stajtx nara tinda b'għajnejja jew inkompli nlaqqa' t-tfal. Hawn nixtieq insemmi lis-Sinjura Maggie Blanco li wara waqfa reġgħet fetħet il-Group. Sabet Leaders imħarrġin u rnexxielha wkoll twaqqaf il-banda, dik li issa ġiet aċċettata għax iż-żminijiet inbidlu. Meta telqet Maggie erġajt ippruvajt ngħaqqad il-Group imma ma sibtx koperazzjoni u b'hekk miet mewta naturali. Minkejja dan, sal-ġurnata tal-lum jien għadni nżomm il-wegħda li għamilt meta kont tifla: 'li naqdi dmiri lejn Alla u lejn pajjiżi u li nagħmel ħilti kuljum'. Għal dan kollu nixtieq inrodd ħajr lil George u lill- membri kollha li, dak iż-żmien taw sehemhom biex jitwaqqaf il-Group tal-Girl Guides fil-Marsa. Ma rridx ninsa lill-kumitat tan-nisa li kelli jgħinuni. Bis-saħħa ta' dan il-Group sar ħafna ġid, saru żjajjar lix-xjuħ fl- isptarijiet, ħarġiet, tindif f'postijiet pubbliċi u tant xogħol fil-komunità. Ta' dan inrodd ħajr lill-Mulej tax- xita ta' grazzji li tani u ta' ħajja mimlija ferħ. Lura fl-1995, żewġ nanniet Ingliżi, Veronica u Sandra, ħassew li kellhom iwaqqfu Għaqda li tenfasizza t-talb tal-ommijiet lill-Mulej Alla. L-iktar li riedu jwasslu t-talb għall-bżonnijiet tat-tfal tagħhom, kif ukoll iressqu t-taħbit u l-inkwiet tagħhom lil Alla u jħallu f'idejh, skont il-wegħdiet li tana Ġesti stess permezz tal-Evanġelju. Tul dawn is-snin kollha, dan il-Moviment ta' talb infirex għal madwar 100 pajjiż u qiegħed ukoll fostna hawn Malta u anki f'din il-parroċċa. Dan il-Grupp jiltaqa' regolarment u aktar tagħrif dwaru jista' jinkiseb mill-Editur jew mill-Kappillan. Bi pjaċir ngħarrfukom li dan il-Grupp issa għandu wkoll programm permezz ta' Radju Marija li jixxandar kull nhar ta' Erbgħa fil-11.00am u jiġi ripetut is-Sibt fil-11.00pm.